Makss Peins
Makss Peins (angļu: Max Payne) ir 2008. gada ASV asa sižeta trillera filma, kas balstīta uz tāda paša nosaukuma videospēlēm. Filmas režisors un viens no producentiem ir Džons Mūrs. Galvenās lomas filmā atveido Marks Volbergs, Mila Kūnisa, Bo Bridžess, Ludacris, Kriss O'Donels un Nellija Furtado. Filmas pirmizrāde notika 2008. gada 17. oktobrī. Ņujorkā satiekas policijas detektīvs, kura ģimene tika nogalināta sazvērestības rezultātā, un slepkava, kura vēlas atriebt māsas nāvi. Abi vēlas atrisināt slepkavību virkni Ņujorkā, tomēr abiem pa pēdām dosies arī policisti, mafija un nežēlīga korporācija.